CELEX: C2006/048/70
Language: fi
Date: 2006-02-25 00:00:00
Title: Asia T-413/05: Kanne  18.11.2005  — Sanchez Ferriz v. komissio

25.2.2006   
            
            
               FI
            
            
               Euroopan unionin virallinen lehti
            
            
               C 48/36
            
         Kanne 18.11.2005 — Sanchez Ferriz v. komissio
   (Asia T-413/05)
   (2006/C 48/70)
   Oikeudenkäyntikieli: ranska
   Asianosaiset
   
      Kantaja: Sanchez Ferriz Carlos (Bryssel, Belgia) (edustaja: asianajaja F. Frabetti)
   
      Vastaaja: Euroopan yhteisöjen komissio
   Vaatimukset
   
               —
            
            
               kantajasta ajalta 1.7.2003–31.12.2003 laadittu arviointikertomus (REC/CDR) on kumottava
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vetoaa kanteensa tueksi ensinnäkin henkilöstösääntöjen 26 artiklan rikkomiseen siitä syystä, että häntä koskeva arviointikertomus ei ole fyysisesti häntä koskevassa henkilökansiossa, vaan sähköisesti tallennettuna, ja että tämän kertomuksen ensimmäinen versio ei ole löydettävissä paperikansiosta eikä sähköisestä kansiosta.
   Kantaja vetoaa myös henkilöstösääntöjen 43 artiklan, kyseisen artiklan yleisten täytäntöönpanosäännösten sekä arviointiohjeiden ja henkilöstön arviointikierroksen 2001–2002 erityisten arviointiohjeiden rikkomiseen sillä perusteella, että komissio velvoittaa arvioijat noudattamaan arvioinnissa ”tavoitekeskiarvoa”.
   Kantaja väittää, että komission käyttöön ottamalla ansiopistejärjestelmällä mahdollistetaan se, että useat virkamiehet, joiden työteho ei ole sama, luokitellaan yhdenmukaisesti, mikä on kantajan mukaan ristiriidassa yhdenvertaisen kohtelun periaatteen kanssa.
   Lisäksi kantaja vetoaa siihen, että mielivaltaisen menettelyn kiellon periaatetta on loukattu, perusteluvelvollisuus on laiminlyöty ja harkintavaltaa on käytetty väärin, sekä siihen, että luottamuksensuojan periaatetta, Patere legem quam ipse fecisti -periaatetta ja huolenpitovelvollisuuden periaatetta on loukattu.